**Apatie**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am săturat de mine până-n gât,

Un trup greoi, un chip posomorât,

De-o vreme mă privesc ușor căscând

Și mi-aș întoarce spatele oricând..

Am suflet tânăr într-un trup sleit

Nu vreau să cred că am îmbătranit,

Aveam un trup frumos până mai ieri

Și lipsă nu duceam de mângaieri.

Când trupul alintat era de-o fată

Se altoia pe trupul ei îndată

și plin de viață, viată dăruia,

Iar frageda făptură - nmugurea.

Dar astăzi, trupul meu nevoie are

Să îl masezi acolo unde-l doare,

Deși îmi este silă să -l privesc

Durerea lui mă face să -l iubesc!